Umönnunargreiðslur teknar upp á Akranesi 1. febrúar Bæjarráð Akraness hefur samþykkt að umönnunargreiðslur þær sem bæjarstjórn ákvað að greiddar yrðu til foreldra með ungbörn verði teknar upp frá 1. febrúar . Samkvæmt tillögu bæjarstjórnar frá 12. desember s.l. er gert ráð fyrir að foreldrum með ungabörn verði greiddar 30 þúsund krónur á mánuði frá því að fæðingarorlofi lýkur að tveggja ára aldri eða þegar viðkomandi barn hefur aðgengi að leikskólum Akraneskaupstaðar . Á fundi félagsmálaráðs Akraness fyrir skömmu var samþykkt tillaga þar sem lagt er til að greiðslur til einstæðra foreldra og námsmanna verði 38 þúsund krónur á mánuði . Tillagan var samþykkt með tveimur samhljóða atkvæðum . Fulltrúi Samfylkingarinnar í félagsmálaráði , Anna Lára Steindal , sat hjá við afgreiðsluna . Hún færði til bókar að hún væri ekki á móti upptöku umönnunargreiðslna sem slíkra en hún telur að „ þær verði að vera í samræmi við hæstu niðurgreiðslur til dagforeldra til að fyrirbyggja aukin útgjöld barnafólks á Akranesi , “ eins og segir í bókun hennar .